ঙসি অঙনবদা রসিয়ন ফেদরেসনগী সেক্যুরিতী কাউন্সিলগী সেক্রেতরী, শ্রী নিকোলাই পেত্রুশেবনা প্রধান মন্ত্রী, শ্রী নরেন্দ্র মোদীগা উনখ্রে৷
নুমিৎ অসিগী অঙনবা শরুক্তা প্রধান মন্ত্রীনা এন.এস.এ. অমসুং ই.এ.এম.গা মহৈ য়াল্লবা মওংদা একচেঞ্জশিং তৌনখিবা অদুগী মতাংদা সেক্রেতরী পেত্রুশেবনা শন্দোক্না ফোংদোকখি অমসুং ভারতকা মহাক্কী ‘স্পিসিয়েল এন্দ প্রিভিলেজ স্ত্রাতিজিক পার্তনরশিপ’ অসি মখাতানা হেন্না নিংথিনা লৈহন্নবগী অকনবা মওংদা রসিয়াগী মাইকৈদগী অপাম্বা ফোংদোকখি৷
মফম অসিদা অচৌবা অহোংবশিং লাক্লিবা মতম অসিদা সেক্রেতরী পেত্রুশেবনা লুচিংদুনা লাক্লিবা রসিয়ন দেলিগেসনগী খোঙচৎ অসিদা প্রধান মন্ত্রীনা অপেনবা ফোংদোকখি৷
ইন্দিয়া-রসিয়া পার্তনরশিপকীদমক লেপ্পা লৈতনা মীৎয়েং চংবিরিবা রাস্ত্রপতি পুতিনদা মহাক্কী থাগৎ ৱাহৈ অসি তম্বিয়ু হায়না মহাক্না সেক্রেতরী পেত্রুসশেবতা হায়খি৷ বাইলেতরলে সম্মিতকীদমক অথুবা মতমদা ভারত্তা লাক্কদৌরিবা রাস্ত্রপতি পুতিনবু তরম্না ওক্নবা মহাক্না শেম-শাদুনা লৈরি হায়না মহাক্নসু ফোংদোকখি৷
mni_Beng mni_Beng mni_Beng mni_Beng